Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: részletes szabályairól szóló 9/2001. (IV. 9.) KöM rendelet.
Paragraph Index: 455

részletes szabályairól szóló 9/2001. (IV. 9.) KöM rendelet. Programot kell készíteni az akkumulátorok veszélyesanyag-tartalmának csökkentése érdekében. Fontos feladat tehát a gyûjtõ és hasznosítást biztosító rendszer felállítása, amely rendszernek 2005-re mûködnie kell. A rendszer mûködtetése, finanszírozása nem állami, hanem gazdálkodói feladat, az állam szerepe az ellenõrzésre, az ösztönzésre és a szankcionálásra terjedne ki. A hulladék akkumulátorok és elemek begyûjtésével kapcsolatos intézkedések begyûjtési pontok létrehozása kiskereskedelmi egységek bevonása a visszavétel folyamatába a veszélyes hulladék tárolásának megfelelõ zárt (80× 80× 80 cm-es) konténerek gyártása és elhelyezése a gyûjtõ- és visszavételi pontokon, szállítási kapacitás biztosítása (veszélyes hulladék szállítására alkalmas felépítménnyel) átmeneti tároló- és kezelõtelepek hálózatának kialakítása, ahol a hulladék exportra (hasznosításra) történõ elõkészítése történik. 2002/154. szám f6. Gumiabroncsok A hulladék gumiabroncsokból keletkezõ mennyiség 40 ezer t/év körüli, jelentõs növekedése nem prognosztizálható. A termékdíj bevételekbõl kialakított gyûjtõrendszer kapacitása elégséges, a hasznosítás további bõvítése viszont sürgetõ feladat. Az anyagában történõ hasznosítás, a pirolízis, illetve a hõhasznosítás létesítményeinek 2003-ban való beindítása az egészben történõ lerakás tiltása miatt szükségszerû. 2006-tól a darabolt lerakás sem megengedett. A hasznosítók létesítéséhez állami támogatás szükséges. A hasznosítás fokozásának legnagyobb akadálya a feldolgozott termékek iránti kereslet hiánya. Ennek mérséklése érdekében a hasznosított gumiból készült termékek fejlesztésével, a kihasználatlan értékesítési lehetõségek feltárásával, illetve gazdasági és mûszaki szabályok megállapításával elõ kell segíteni a piac kialakulását. Az energianyerésen túl a gumiabroncs hulladékokból õrlemény is készíthetõ, valamint új termék elõállítására is lehetõség van. Jelentõsen bõvülhet a gumiabroncsokat gumiõrleményként feldolgozó kapacitás, ha megvalósul az EU LIFE programjának támogatásával létesülõ gumiõrleményt elõállító beruházás, amely évi 15 ezer tonnányi kapacitást jelentene. A beruházás várhatóan az OHT elsõ éveiben kezdi meg mûködését. Összességében a keletkezõ és begyûjtött gumiabroncs hulladék valamilyen formában történõ hasznosítása a kapacitás oldaláról 2008-ig lefedettnek tekinthetõ. Az alapvetõ probléma nem a kapacitások hiányában keresendõ, hanem a kapacitás kihasználásában. A kapacitás kihasználását nagymértékben gátolja a feldolgozás során keletkezett termék (elsõsorban õrlemény) iránti kereslet hiánya. A hazai felvevõpiac igen szûk, ez jelentõsen gátolja a hasznosítást. Az õrleménykészítés igen energiaigényes, a piac ezt nem akceptálja. Tehát kapacitás megléte mellett a gazdaságos mûködtetés nem megoldott. Elõremutató lehetõséget a központi piacteremtõ intézkedések jelenthetik. (Pl. játszóterek, iskolaudvarok talajának balesetveszély-csökkentés érdekében elõírt gumiborítása.) f7. Kiselejtezett gépjármûvek A keletkezõ hulladék részben termékdíjas termékekbõl származik (akkumulátor, gumiabroncs, hulladék olaj, hûtõfolyadék), részben költségesen hasznosítható (mûanyagok, gumiabroncsok stb.). Az évi 100 ezer darabra becsült leselejtezett gépjármû hasznosításának megoldása és az azokból származó mintegy 150 ezer tonna/év hulladék összetettsége, valamint a téma hazai újszerûsége miatt is jelentõs figyelmet igényel ez a kérdés. A termékfelelõsség elvén mûködõ rendszer kialakítása az EU-szabályozók értelmében csak a 2002. július 1-jétõl gyártott autókra vonatkozik (amelyet a 2002-re tervezett jogszabály fog érvényesíteni). A kiselejtezett jármûvek hasznosítási programjának végrehajtásához 2008-ig 4660 millió Ft szükséges, amibõl a 12 év fölötti átlagéletkorú hazai jármûállományból ronccsá váló öreg autók kezelése — amelyeknél nem hárítható a felelõsség a hajdan volt gyártóra — jelentõs részt tesz ki. Ezek környezetvédelmi szempontból megfelelõ feldolgozásának hazai fejlesztése állami szerepvállalást igényel.

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes